จีนปลดล็อกต่างชาติเข้าลงทุนในตลาดการเงิน หลังยกเลิกโควตา QFII/RQFII - FINNOMENA
สำนักงานปริวรรตเงินตราแห่งรัฐของจีน (SAFE) เปิดเผยว่า ทางสำนักงานจะยกเลิกการจำกัดโควตาการลงทุนสำหรับโครงการนักลงทุนสถาบันต่างชาติ
11 ก.ย. 2562

สำนักงานปริวรรตเงินตราแห่งรัฐของจีน (SAFE) เปิดเผยว่า ทางสำนักงานจะยกเลิกการจำกัดโควตาการลงทุนสำหรับโครงการนักลงทุนสถาบันต่างชาติ
โดยจะยกเลิกการจำกัดโควตาแก่นักลงทุนสถาบันต่างชาติที่มีคุณสมบัติเหมาะสม (QFII) และโครงการนักลงทุนสถาบันต่างชาติที่มีคุณสมบัติเหมาะสมสำหรับการใช้สกุลเงินหยวน (RQFII) เพื่อเปิดตลาด และปฏิรูปตลาดการเงินของจีน
นับตั้งแต่การเปิดโครงการ QFII ในปี 2545 และ RQFII ในปี 2554 นักลงทุนสถาบันกว่า 400 แห่งจาก 31 ประเทศได้ลงทุนในตลาดการเงินของจีนผ่านช่องทางดังกล่าว
SAFE ระบุว่า การยกเลิกโควตาดังกล่าว จะอำนวยความสะดวกแก่นักลงทุนต่างชาติในการเข้าสู่ตลาดการเงินของจีน และจะทำให้ตลาดพันธบัตร และตลาดหุ้นของจีนได้รับการยอมรับในระดับโลก
ที่มา : https://business.financialpost.com/pmn/business-pmn/china-to-scrap-quota-restrictions-on-qfii-rqfii-schemes
แท็ก:
แชร์บทความ: